CELEX: 62016TN0632
Language: da
Date: 2016-09-02 00:00:00
Title: Sag T-632/16: Sag anlagt den 2. september 2016 — Haeberlen mod ENISA

7.11.2016   
            
            
               DA
            
            
               Den Europæiske Unions Tidende
            
            
               C 410/22
            
         Sag anlagt den 2. september 2016 — Haeberlen mod ENISA
   (Sag T-632/16)
   (2016/C 410/31)
   Processprog: fransk
   
      Parter
   
   
      Sagsøger: Thomas Haeberlen (Swisttal, Tyskland) (ved advokaterne L. Levi og A. Tymen)
   
      Sagsøgt: Den Europæiske Unions Agentur for Net- og Informationssikkerhed (ENISA)
   
      Sagsøgerens påstande
   
   
               —
            
            
               Sagen antages til realitetsbehandling, og sagsøgeren gives medhold.
            
         Som følge heraf:
   
               —
            
            
               annulleres afgørelsen af 21. oktober 2015
            
         
               —
            
            
               annulleres om nødvendigt afgørelsen om afslag på klagen af 20. maj 2016, modtaget den 23. maj 2016
            
         
               —
            
            
               tildeles sagsøgeren erstatning for den ikke-økonomiske skade, der er opgjort til 3 000 EUR
            
         
               —
            
            
               tilpligtes Den Europæiske Unions Agentur for Net- og Informationssikkerhed at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Det første anbringende vedrører ulovligheden af Europa-Parlamentets og Rådets forordning (EU) nr. 422/2014 af 16. april 2014 om tilpasning med virkning fra den 1. juli 2011 af vederlag og pensioner til tjenestemænd og øvrige ansatte i Den Europæiske Unions samt af justeringskoefficienterne for disse vederlag og pensioner (EUT 2014, L 129, s. 5) og af Europa- Parlamentets og Rådets forordning (EU) nr. 423/2014 af 16. april 2014 om tilpasning med virkning fra den 1. juli 2012 af vederlag og pensioner til tjenestemænd og øvrige ansatte i Den Europæiske Unions samt af justeringskoefficienterne for disse vederlag og pensioner (EUT 2014, L 129, s. 12) (herefter »de anfægtede forordninger«). Navnlig er vedtagelsen af de anfægtede forordninger behæftet med flere ulovligheder, herunder tilsidesættelse af væsentlige formforskrifter, af begrundelsespligten, af artikel 10 i bilag XI til den tjenestemandsvedtægt, der var gældende inden ikrafttrædelsen af Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (EUT 2013, L 287, s. 15), af vedtægtens artikel 10, 11 og 65, af princippet om erhvervede rettigheder, af proportionalitetsprincippet, af princippet om beskyttelse af den berettigede forventning og af reglerne om den sociale dialog.
            
         
               2.
            
            
               Det andet anbringende vedrører tilsidesættelse af princippet om god forvaltningsskik, af begrundelsespligten og af pligten til at udvise omhu.